โค้ชอ่ำ ลั่น บีจีสุดคึกหลังทุบบุรีรัมย์ แต่ไม่ประมาทสุโขทัย
วันที่ 4 พ.ค. 60 อำนาจ แก้วเขียว ผู้ช่วยผู้ฝึกสอน เดอะ แรบบิท บางกอกกล๊าส เอฟซี เผย ขวัญกำลังใจของทีมกำลังดี หลังเปิดสนามลีโอ สเตเดียม เอาชนะทีมใหญ่อย่าง  ปราสาทสายฟ้า บุรีรัมย์ ยูไนเต็ด ได้ 4-1 ในนัดกลางสัปดาห์ที่ผ่านมา แต่จะไม่ประมาทในเกมเจอ สุโขทัย เอฟซี วันอาทิตย์ที่ 7 พ.ค.นี้ ในเกมโตโยต้า ไทย ลีก 2017, ,เกมรับมือ สุโขทัย เอฟซี จะไม่มี เอเรียล โรดริเกวซ กองหน้าทีมชาติคอสตาริกา ลงสนามอย่างแน่นอน เพราะยังไม่หายจากอาการบาดเจ็บ ส่วนนักเตะคนอื่นๆ ยังต้องรอเช็กความพร้อมอีก 3-4 คน ซึ่งจะรู้แน่ชัดในการซ้อมวันศุกร์นี้ อย่างไรก็ตามตอนนี้ขวัญและกำลังใจของลูกทีมกำลังดี หลังจากเปิดบ้านชนะทีมใหญ่อย่าง บุรีรัมย์ ยูไนเต็ด ในนัดกลางสัปดาห์ที่ผ่านมา ซึ่งเกมพบกับ สุโขทัย นั้น บีจี มีเป้าหมายเดียวคือการคว้า 3 แต้มในบ้าน โดยทางทีมสตาฟฟ์จะเน้นให้ลูกทีมเล่นอย่างอดทน เพราะเชื่อว่าทีมเยือนจะมารอสวนกลับ และย้ำห้ามประมาทโดยเด็ดขาด เพราะเคยมีบทเรียนจากเกมกับ ไทยฮอนด้า มาแล้วก่อนหน้านี้ นอกจากนี้ สุโขทัย เอฟซี ยังเป็นทีมที่ดีทีมหนึ่ง ซึ่งจะประมาทไม่ได้เลย โค้ชอ่ำ กล่าว,  สำหรับฟุตบอลโตโยต้า ไทย ลีก 2017 ที่สนามลีโอ สเตเดียม ในวันอาทิตย์ที่ 7 พ.ค.60 ระหว่าง บางกอกกล๊าส เอฟซี พบ สุโขทัย เอฟซี เริ่มเวลา 19.00 น. ถ่ายทอดสดช่องทรูสปอร์ต เอชดี 2 และทรูโฟร์ยู,ขอบคุณภาพจาก http://www.bangkokglassfc.com
โค้ชอ่ำ อำนาจ แก้วเขียว ผู้ช่วยผู้ฝึกสอน เดอะ แรบบิท บางกอกกล๊าส เอฟซี เผย ขวัญกำลังใจทีมกำลังดี หลังเปิดบ้านชนะทีมใหญ่อย่าง บุรีรัมย์ ยูไนเต็ด ในนัดกลางสัปดาห์ที่ผ่านมา แต่จะไม่ประมาทในเกมเจอ สุโขทัย เอฟซี วันอาทิตย์นี้
อำนาจ แก้วเขียว,บางกอกกล๊าส เอฟซี,บุรีรัมย์ ยูไนเต็ด,สุโขทัย เอฟซี,ไทยลีก